138 
der findes i Original blandt Sturernes Papirer, er af 10de April 
(Søndag efter Quasimodog.) 1513 og skrevet fra Gålstad (Vester- 
gotland, Kinds Herred). Det Sted, som vedkommer os, lyder 
saaledes: »Haver jeg og aldeles forfaret i Sandhed, at den Tid 
han (Kong Hans) døde, forespurgte den unge Herre (Christiern 2) 
sig med Bispen af Ribe (Iver Munck), Bispen af Vendsyssel 
(Niels Stygge), Hr. Niels Høg, Hr. Predbjørn (Podebusk) og Flere, 
som da tilstæde vare, om de vilde sige ham Huldskab og Mand- 
skab og være ham bestandig udi Rigens Tjeneste. Saa gave 
de hannem for Svar, at de havde gjort Tjeneste nok for den 
Forlening, de havde udaf Kronen; ikke vilde de heller hylde 
Ingen (nogen) eller være bestandige, før menige Danmarks Raad 
havde været til Orde og Tale; og dermed skiltes de ad usatte 
(usamdrægtige, uden at kunne blive enige), og Ingen ere faldne 
til ham uden Billerne, Og Talen gaaer saa, at de jydske Her- 
rer ere indfaldne med (have indladt sig med, slaaet sig til) Her- 
tug Frederik; ham ere ogsaa Stæderne (Hansestæderne) velvil- 
lige, fordi han altid holder godt Naboskab med dem. Og agter 
han (Hertug Frederik) nu at bespørge sig om Danmarks Rige, 
som hannem længe haver været fra Haanden (forholdet), og me- 
ner han at være det ligesaa nær som den unge (Christiern), 
fordi han haver ikke meget vel regjeret i Norge.« 
Som ovenfor anført, fremgaaer det af Dokumenter, at Niels 
Stygge, Niels Høg, Predbiørn Podebusk, som nævnes i Ture 
Jensens Brev, og en af Billernes Familie (Ove Bille), som han 
hentyder til, vare tilstæde i Aalborg ved Kong Hanses Død, og 
den Rolle, Ture Jensen lader Billerne spille, i Modsætning til 
de Andre, passer godt med det, vi af Hvitfeldt vide foregik ved 
Kong Hanses Dødsleie. 
Ogsaa et Par andre Steder forekommer der en Antydning 
af, at der har fundet Splid Sted i Rigsraadet, den Gang Chri- 
stiern den Anden skulde tiltræde Regjeringen. Den samtidige 
Poul Eliesen yttrer i sit Svar til Hans Mikkelsen"), at »der var 
”) Poul Eliesens danske Skrifter, udg. af Secher, 1 B.S. II. 
